বটতলা’র আলোচিত নাটক ‘ক্রাচের কর্ণেল’ মঞ্চায়িত হবে আজ সন্ধ্যা ৭টায় বাংলাদেশ শিল্পকলা একাডেমির জাতীয় নাট্যশালার মূল হলে। এটি নাটকটির ৩২তম প্রদর্শনী। দলটি মনে করে, অনেকের কাছে বাংলাদেশের অনেক অজানা রাজনৈতিক ইতিহাস নানা যুক্তি তর্কের মাধ্যেমে দর্শকের সামনে তুলে ধরার প্রয়াস পেয়েছে ‘ক্রাচের কর্নেল’ এর মাধ্যমে। ইতিমধ্যে ঢাকাসহ ঢাকার বাইরে নাটকটির ৩১টি প্রদর্শনী হয়েছে। ২০১৬ এর ডিসেম্বর মাসে এ নাটকটি মঞ্চে আনে বটতলা। স্বল্প সময়ের মধ্যেই নাটকটি দর্শকের আলোচনার কেন্দ্রবিন্দুতে চলে এসেছে। নাজানা অনেক বিষয়ের বিশ্লেষনাত্মক উপস্থাপনা এবং ইতিহাসের অলিগলিতে বিচরণ করার মাধ্যমে বটতলা উন্মোচন করতে চেয়েছে বাংলাদেশের ইতিহাসের এক অস্থির সময়কে। এটি বটতলার ৯ম প্রযোজনা। শাহাদুজ্জামানের উপন্যাস থেকে নাটকটির নাট্যরূপ দিয়েছেন সৌম্য সরকার ও সামিনা লুৎফা নিত্রা। নির্দেশনা দিয়েছেন মোহাম্মদ আলী হায়দার।